somu9/iisc_mono_hindi_female huggingface dataset:
अरावली पर्वत से छोटा नागपुर पठार के बीच में पड़ने वाले पठारों की सूची बनाइए। पूर्वी घाट के शिखरों के नाम बताइए।
ब्रह्मपुत्र के निचले मैदानी प्रदेशों की सीमा किन पर्वतीय भागों से रेखांकित है?
नीलगिरि पर्वत का सापेक्ष स्थान बताइए। सह्याद्रि पर्वत की ऊँचाई किस दिशा में बढ़ रही है?
विंध्य पर्वत किन नदियों की घाटियों के बीच में जलविभाजक की भूमिका निभाता है?
अमेजान नदी की घाटी की ऊँचाई किस श्णी में आती है ? अमेजान की घाटी किन दो उच्च भूमियों के दरम्यान स्थित है?
पांच सौ से एक हजार मीटर ऊँचाई वाले प्रदेश का निरीक्षण कीजिए। पीले रंग से दिखाई गई इस भूमि के विस्तार का वर्णन दिशाओं के संदर्भ में कीजिए।
पीले रंग में दर्शाए गए तितर-बितर भाग क्या दर्शाते हैं? अमेज़न नदी की घाटी के अतिरिक्त {२००}{दो सौ} मीटर से कम ऊँचाई वाले प्रदेश कहाँ हैं?
ऐसे पठारी भाग का वर्णन अपने शब्दों में कीजिए कि जिनकी ऊँचाई दो सौ से पांच सौ मीटर है एवं जिनमें से अमेज़न की कई सहायक नदियाँ बहती हैं।
आकृति में भारत की प्राकृतिक संरचना दी गई है। भारत को निम्नांकित पाँच प्रमुख प्राकृतिक विभागों में विभाजित किया जा सकता है। हिमालय पर्वत अर्वाचीन वलित पर्वत हैं।
तज़ाकिस्तान के पामीर पठार से पूर्व तक हिमालय फैला
हिमालय में कोई एक पर्वत श्रेणी न होकर अनेक समानांतर पर्वत श्रेणियों का समावेश होता है। शिवालिक सबसे दक्षिणी पर्वत श्रेणी है। ये सबसे नई पर्वत श्रेणी है।
शिवालिक पर्वत श्रेणी से उत्तर की ओर जाते समय लघु हिमालय, बृहद् हिमालय एवं हिमालय से परे पर्वत श्रेणियाँ मिलती हैं। ये श्रेणियाँ क्रमशः नवीन से प्राचीन हैं।
इन्हीं पर्वत श्रेणियों को पश्चिम हिमालय , मध्य हिमालय व पूर्व हिमालय में भी विभाजित किया जा सकता है।
वैसे ही वह पश्चिम की ओर राजस्थान-पंजाब से पूर्व में असम तक फैला हुआ है। यह भाग अधिकांश रूप से निचला व समतल है।
उत्तर भारतीय मैदानों को दो विभागों में बाँटा जा सकता है। अरावली पर्वत के पूर्व की ओर का भाग गंगा नदी का मैदानी प्रदेश है।
इसे गंगा के मैदान के रूप में पहचाना जाता है। इस मैदानी प्रदेश का ढाल पूर्व की ओर है।
भारत के पश्चिम बंगाल राज्य का अधिकांश भाग एवं बांग्लादेश मिलाकर गंगा- ब्रह्मपुत्र का त्रिभुज प्रदेश बनता है। इस प्रदेश का नाम सुंदरबन है।
यह विश्व का सबसे विशाल त्रिभुज प्रदेश है। उत्तर भारतीय मैदान के पश्चिम भाग में रेगिस्तान है।
यह थार का रेगिस्तान या ‘मरुस्थली’ के नाम से प्रसिद्ध है। राजस्थान का अधिकांश भाग इस रेगिस्तान से व्याप्त है।
इसके उत्तर की ओर के भाग को पंजाब के मैदानी प्रदेश के नाम से जानते हैं। यह प्रदेश अरावली पर्वत व दिल्ली पर्वत श्रेणियों के पश्चिम की ओर फैला हुआ है।
इस मैदान का निर्माण सतलुज व उसकी सहायक नदियों के निक्षेप कार्य से हुआ है।
सामान्यत:, पंजाब मैदान की ढलान पश्चिम की ओर है। इस मैदानी प्रदेश की मृदा उपजाऊ होने के कारण यहाँ कृषि व्यवसाय बड़े पैमाने पर होता है।
उत्तर भारतीय मैदानी प्रदेश के दक्षिण की ओर फैला हुआ एवं हिंद महासागर की ओर शंक्वाकार होता जाने वाला प्रदेश भारतीय प्रायद्वीप के रूप में जाना जाता है।
इसमें अनेक छोटे-बड़े पर्वत एवं पठार हैं। इनमें से उत्तर की ओर का अरावली सर्वाधिक प्राचीन वलित पर्वत है।
इस भाग में समतल मैदानों को सीमांकित करने वाले पठारों की शृंखला, मध्य भाग में विंध्य- सतपुड़ा पर्वत, और पश्चिम घाट एवं पूर्व घाट पर्वतीय प्रदेश हैं।
भारत को करीब सात हज़ार पाँच सौ किमी लंबाई का तटीय प्रदेश प्राप्त है। ये तट प्रायद्वीप के पूर्व और पश्चिम की ओर हैं। इन दोनों तटीय प्रदेशों में बहुत भिन्नताएँ हैं।
पश्चिमी तट अरब सागर से सटा है। यह तट पथरीला है। पश्चिमी घाट की अनेक पर्वत श्रृंखलाएँ तट तक आई हुई हैं। इस तट की चौड़ाई भी कम है।
पश्चिमी घाट से अधिक गति से बहने वाली अनेक छोटी नदियाँ तट पर मिलती हैं। इसीलिए इन नदियों के मुहाने के पास त्रिभुज प्रदेश नहीं बन पाता ।
पूर्वी तट बंगाल की खाड़ी से सटा है। यह तट नदियों के निक्षेपण कार्य से निर्मित हुआ है।
पश्चिमी घाट से एवं पूर्वी घाट से निकलकर पूर्व की ओर बहने वाली अनेक नदियाँ इस किनारे पर आकर मिलती हैं।
लंबी यात्रा कर पूर्व तट पर आने के बाद भूमि की मंद ढलान के कारण नदियाँ कम गति में बहने लगती हैं। इसीलिए अपने साथ बहाकर लाए अवसादों का निक्षेपण इस तटीय प्रदेश में होता है।
इन नदियों के मुहाने के पास त्रिभुज प्रदेशों का निर्माण होता है।
भारत की मुख्य भूमि के तट के पास अनेक छोटे-बड़े द्वीप हैं। इनका समावेश तटीय द्वीप समूहों में किया जाता है। इनके अलावा अरब सागर एवं बंगाल की खाड़ी दोनों में एक-एक बड़ा द्वीप समूह है।
अरब सागर के द्वीप समूह को लक्षद्वीप कहते हैं और बंगाल की खाड़ी में स्थित द्वीपों को अंडमान एवं निकोबार
द्वीप समूह के नाम से जाने जाते हैं। लक्षद्वीप के अधिकांश द्वीप एटॉल हैं। ये आकार में छोटे हैं और उनकी ऊँचाई कम है।
अंडमान समूह के द्वीप प्रमुख रूप से ज्वालामुखीय द्वीप हैं। ये आकार में बड़े हैं एवं उनके आंतरिक भागों में ऊँची पहाड़ियाँ हैं।
इसी समूह के बैरन द्वीप पर भारत का एकमात्र सक्रिय ज्वालामुखी है। निकोबार समूह में भी कुछ द्वीप एटॉल आकार के हैं।
ब्राज़ील के मानचित्र पर नजर डालते ही आपके ध्यान में आएगा कि ब्राज़ील का अधिकांश भाग उच्चभूमियों, पठारों एवं छोटे-छोटे पर्वतों से व्याप्त है।
ब्राज़ील में लंबे-चौड़े एवं बहुत ऊँचे पर्वत नहीं हैं। उत्तर की ओर का अमेज़न नदी का मैदान एवं दक्षिण-पश्चिम में पेराग्वे नदी के उद्गम स्थल के प्रदेश छोड़कर ब्राज़ील में विस्तृत मैदानों का अभाव ही है।
तटीय भागों में भी मैदान विस्तृत नहीं हैं। ब्राज़ील के प्राकृतिक विभाग निम्नलिखित हैं। दक्षिण ब्राज़ील विस्तृत पठार से व्याप्त है।
इसका वर्णन ब्राज़ील का पठार, ब्राज़ील की उच्चभूमि या ब्राज़ील का ढाल-क्षेत्र इन अलग-अलग नामों से जाना जाता है।
ब्राज़ील एवं गुएना उच्चभूमियों को मिलाकर दक्षिण अमरीका महाद्वीप का यह गर्भ माना जाता है।
गुएना उच्चभूमि का मुख्य भाग वेनेजुएला में है। यह उच्चभूमि पूर्व की ओर फ्रेंच गुयाना तक फैली हुई है।
गुएना उच्चभूमि ब्राज़ील के उत्तर में रोरैमा, पारा एवं अमापा इन राज्यों में फैली है।
ब्राज़ील में इस उच्चभूमि का कम ऊँचा भाग आता है लेकिन ब्राज़ील का सर्वोच्च शिखर पिको डी नेबलीना ब्राज़ील एवं वेनेजुएला की सीमा पर है और उसकी ऊँचाई तीन हजार चौदह मीटर है।
ब्राज़ील उच्चभूमि के दक्षिण व पूर्व की ओर के भाग की ऊँचाई एक हजार मीटर से अधिक है। किंतु अन्य भागों में ऊँचाई पांच सौ से एक हजार मीटर के बीच है।
उच्चभूमि की ऊँचाई उत्तर की ओर धीरे-धीरे कम होती जाती है और इस दिशा की ओर का ढाल कुछ ज्यादा तीव्र नहीं है।
इस ढलान से बहने वाली अमेजन की सहायक नदियों द्वारा कई झरने एवं जल प्रपात बनाए जाते हैं। उत्तर की ओर ढलान कुछ तीव्र होगी पर अचानक नहीं ।
अनेक नदियाँ उच्चभूमि के उत्तर भाग में प्रारंभ होती हैं और अटलांटिक महासागर में जाकर मिलती हैं।
उच्चभूमि के दक्षिणी ढलान से पेराग्वे, पराना, उरुग्वे आदि नदियों का उद्गम होता है और वे आगे जाकर अर्जेंटीना की ओर बहती हैं।
उच्चभूमि की पूर्व की ओर की ढलान अधिक तीव्र है और वह कगार की तरह दिखाई देती है ।
यह प्राकृतिक भाग भले ही क्षेत्र की दृष्टि से सबसे छोटा है किंतु उसकी ढलान की प्रकृति को देखते हुए और जलवायु पर पड़ने वाले प्रभावों का देखकर इसे स्वतंत्र विभाग माना जाता है।
उच्चभूमि की पूर्वदिशा इस कगार के द्वारा अंकित होती है। इस भाग में उच्चभूमि की ऊँचाई सात सौ नब्बे मीटर है।
कुछ भागों में ऊँचाई धीरे- धीरे कम होने लगती है। साओ पाउलो से पोर्टो आलेग्रा के भाग में यह ऊँचाई सीधे एक ही ढलान में समाप्त हो जाती है।
इस विशाल कगार के कारण दक्षिण पूर्वी व्यापारिक पवनों के प्रवाह में बाधा आती है इसीलिए विशाल कगार के उस पार ‘वृष्टि-छाया’ का प्रदेश तैयार हो जाता है।
इस प्रदेश के उत्तर की ओर के भाग का वर्णन ‘अनावृष्टि चतुर्भुज’ के नाम से जाना जाता है।
उत्तर के अमापा से पूर्व के रियो ग्रांड डो नोर्टे तक उत्तर तट कहा जा सकता है। उससे आगे दक्षिण दिशा में फैले हुए तट को पूर्वी तट कह सकते हैं।
उत्तर तट पर अमेज़न के साथ-साथ अनेक नदियाँ आकर मिलती हैं इसीलिए यह तट समतल और नीचा है।
इस किनारे पर माराजो द्वीप, माराजो की खाड़ी और साओ मारकोस की खाड़ी है। माराजो एक बड़ा तटीय द्वीप है।
वे अमेज़न एवं टोकांटिंस नदियों के मुहाने के दरम्यान तैयार हुए हैं। पूर्वी तट पर अनेक छोटी नदियाँ आकर मिलती हैं।
इस भाग में साओ फ्रांसिस्को नामक बड़ी नदी अटलांटिक महासागर में आकर मिलती है। इस तट पर दूर-दूर तक फैली हुई पुलिन एवं तटीय बालुका भित्तियाँ दिखती हैं।
कुछ भागों में इन किनारों की रक्षा प्रवाल भित्तियों एवं द्वीपों द्वारा होती है।
ब्राज़ील में मैदानी प्रदेश दो विभागों में दिखाई पड़ते हैं। उत्तर की ओर का अमेज़न की मैदान का भाग और दक्षिण-पश्चिम का पेराग्वे-पराना नदियों का भाग । अमेज़न ब्राज़ील का सर्वाधिक विस्तृत मैदानी प्रदेश है।
जैसे-जैसे अमेज़न नदी अटलांटिक महासागर की ओर जाती है, वैसे–वैसे मैदान की चौड़ाई बढ़ती जाती है।
यह मैदानी भाग पूर्णतः वनों से व्याप्त है। बार-बार आनेवाली बाढ़ और वनों के नीचे ज़मीन पर उगने वाली घनी वनस्पतियों के कारण यह मैदानी प्रदेश बहुत दुर्गम बन गया है।
अमेज़न की घाटी के वन उष्णकटिबंधीय वर्षा प्रकार के हैं।
पेराग्वे के उद्गम कत्र की ढलान दक्षिण की ओर है, जबकि पराना नदी की ढलान दक्षिण-पश्चिम की ओर है।
पेंटानल विश्व के उष्णकटिबंधीय आर्द्रभूमियों में से एक है। यह प्रदेश ब्राज़ील उच्चभूमि के दक्षिण-पश्चिम में फैला है।
पेंटानल दलदल का प्रदेश है और ब्राज़ील के माटो ग्रासो डो सुल राज्य में है। पेंटानल का विस्तार ब्राज़ील की तरह अर्जेन्टीना में भी दिखाई देता है।
मुख्य भूमि के अलावा ब्राज़ील में कुछ द्वीप भी हैं। इनका वर्गीकरण तटीय एवं सागरीय द्वीपों में किया जाता है।
अधिकांश द्वीप निक्षेपण कार्य से बने हैं। सागरीय द्वीप मुख्य भूमि से बने हैं। सागरीय द्वीप मुख्य भूमि से तीन सौ किलेू मीटर से अधिक की दूरी पर अटलांटिक महासागर में स्थित हैं।
ये द्वीप चट्टानी स्वरूप के हैं और जलमग्न पर्वतों के शिखरों के भाग हैं। दक्षिण अटलांटिक महासागर का तटीय भाग प्रवाल द्वीप है और उन्हें एटोल कहते हैं।
एवं तीन दशमलव चार में क्रमशः ब्राज़ील एवं भारत की नदियाँ दिखाई गई हैं। दो ट्रेसिंग पेपर लेकर उनपर दोनों देशों की क्रमशः गंगा एवं अमेज़न नदियों के मैदान को दिखाने वाले मानचित्र तैयार कीजिए। नदियों के मैदानों को शीर्षक दें।
गंगा एवं अमेज़न नदी के मैदानों पर एक तुलनात्मक टिप्पणी लिखिए। उसके लिए नीचे दिए गए बिंदुओं का उपयोग कीजिए। अमेज़न नदी का उद्गम पेरू देश के एंडीज़ पर्वत श्रृंखला की पूर्वी ढाल पर होता है।
अमेज़न में पानी के निर्वहन की मात्रा बृहत् है। करीब दो लाख घनमीटर प्रति सेकंड है। इसीलिए नदी के उद्गम से नदी में संचित अवसाद तेजी से बह जाते हैं।
इसीलिए नदी के मुहाने पर अवसादों का निक्षेपण बड़े पैमाने पर नहीं होता ।
सामान्यत: नदियों के मुहाने के पास अनेक वितरिकाएँ होती हैं किंतु ऐसी वितरिकाएँ अमेज़न नदी के मुहाने पर नहीं मिलती ।
इसके विपरीत अमेज़न के मुहाने पर अनेक द्वीप तैयार हो गए हैं। महासागर के तट के पास अनेक द्वीप हैं।
अमेज़न नदी की मुहाने के पास की चौड़ाई करीब डेड सौ किलेूमीटर है। अपने गाँव से डेड सौ किलेूमीटर की दूरी पर स्थित किसी दूसरे गाँव के बारे में सोचिए। इससे आपको इस दूरी का अंदाज़ा आएगा । अमेज़न नदी का अधिकांश भाग परिवहन के योग्य है।
ये दोनों नदियाँ ब्राज़ील के दक्षिण-पश्चिमी भाग में बहती हैं। ये दोनों नदियाँ ब्राज़ील के दक्षिण में स्थित अर्जेंटीना की प्लाटा नदी में जा मिलती हैं।
इन दोनों नदियों को एवं ब्राज़ील के दक्षिण छोर में बहने वाली उरुग्वे नदी को ब्राज़ील की उच्चभूमि के दक्षिणी ढाल से जल आपूर्ति होती है।
यह ब्राज़ील की तीसरी महत्त्वपूर्ण नदी है। इस नदी का संपूर्णजलग्रहण क्षेत्र ब्राज़ील की सीमा में ही है। ब्राज़ील उच्चभूमि के पूर्व भाग में यह जलग्रहण क्षेत्र है।
इस भाग में करीब एक हजार किलोमीटर की दूरी तक यह नदी उत्तर की ओर बहती है और उसके बाद पूर्व की ओर मुड़ कर अटलांटिक महासागर में मिलती है।
साओ फ्रांसिस्को नदी के मुहाने के पास करीब दो सौ पचास किलोमीटर लंबा हिस्सा ही केवल नौकायन हेतु योग्य है।
ब्राज़ील के तटीय प्रदेश में अनेक कम लंबाई की नदियाँ बहती हैं। तटीय प्रदेश में सघन अधिवास होने के कारण ये नदियाँ महत्वपूर्ण हैं।
उनमें परानिबा, इटापेकुरू आदि नदियाँ उत्तर की ओर बहती हैं और उत्तर अटलांटिक महासागर में मिलती हैं।
दक्षिणी अट्लांटिक महासागर में मिलने वाली नदियों को पानी की आपूर्ति ब्राज़ील की उच्चभूमि से होती है। पुरागुआकु नदी साल्वाडोर के पास अट्लांटिक महासागर में मिलती है।
उद्गम क्षेत्र के आधार पर भारत की नदियों को हिमालय व प्रायद्वीपीय नदियों में विभाजित किया जाता है ।
हिमालय की अधिकांश प्रमुख नदियाँ विविध हिमानियों से प्रारंभ होती हैं। इसीलिए उनमें ग्रीष्मकाल में भी जल का बृहत्निर्वहन होता है ।
वर्षा काल में उनमें बाढ़ आती है । ये बारहमासी नदियाँ हैं। इस समूह में सिंधु एवं उसकी सहायक नदियाँ एवं गंगा और उसकी सहायक नदियों का समावेश होता है।
सिंधु एवं उसकी सहायक नदियाँ (झेलम, चिनाब, रावी एवं व्यास) पश्चिमी हिमालय के अर्थात जम्मू और कश्मीर एवं लद्दाख से बहती हैं। वे एक-दूसरे के काफी समानांतर बहती हैं।
सिंधु की एक प्रमुख सहायक नदी सतलुज का उद्गम मानसरोवर के पास होता है और वह पश्चिम दिशा से बहती है। सतलुज एवं उसकी सहायक नदियों के द्वारा लाए गए अवसादों के निक्षेपण से भारत में पंजाब के मैदान बने हैं।
सिंधु नदी आगे पाकिस्तान में जाकर बहती है और अरब सागर में मिलती है।
गंगा नदी का हिमालय के गंगोत्री नामक हिमानी से उद्गम होता है। हिमालय पार कर मैदानों में प्रवेश करने पर वह पूर्व की ओर बहने लगती हैं। हिमालय में उद्गम पाने वाली गंगा की सहायक नदियाँ भी इसी तरह बहती हैं।
गंगा की एक प्रमुख सहायक नदी यमुना का उद्गम यमुनोत्री में होता है। गंगा की एक और बड़ी सहायक नदी हिमालय के उत्तरी भाग में बहती है और हिमालय को पार कर भारत की सीमा में प्रवेश करती है ।
जब यह हिमालय में बहती है तो इसे त्सांगपो के नाम से जाना जाता है और जब वह हिमालय पार करती है तो उसके प्रवाह को देहांग कहते हैं।
पूर्व की ओर बहने वाली नदी को ब्रह्मपुत्र कहते हैं। गंगा में अनेक सहायक नदियाँ समय-समय पर मिलती हैं और इसीलिए उसका निर्वहन बढ़ता जाता है।
ब्रह्मपुत्र बांग्ला देश में गंगा में मिलती है। यहाँ पानी और अवसादों का बड़े पैमाने पर निर्वहन होकर बहुत विशाल त्रिभुज प्रदेश का निर्माण हुआ है।
प्रायद्वीपीय नदियों में से कुछ नदियाँ भी गंगा के कछार में आकर मिलती हैं। उनमें से प्रमुख हैं- चंबल, केन, बेतवा एवं सोन नदियाँ।
प्रायद्वीपीय नदियों का पश्चिम और पूर्व की ओर बहनेवाली नदियों में विभाजन हो सकता है। प्रायद्वीप के पश्चिमी भाग में पश्चिमी घाट एक महत्वपूर्ण जल-विभाजक है।
प्रायद्वीपीय नदियों का निर्वहन वर्षा पर निर्भर करता है इसीलिए इन नदियों की घाटियों में आमतौर पर बाढ़ का खतरा नहीं होता ।
यह नदियाँ मौसमी होती हैं। पश्चिमी घाट और अरब सागर के बीच बहनेवाली नदियों की लंबाई कम है पर गति ज्यादा है।
केरल, कर्नाटक, महाराष्ट्र एवं दक्षिण गुजरात के तटीय प्रदेशों में यह समानता है।
उत्तर गुजरात में खंबात की खाड़ी को मिलने वाली अनेक नदियाँ हैं। इनमें तापी,नर्मदा, माही एवं साबरमती का समावेश है।
तापी एवं नर्मदा भ्रंश- घाटी से बहती हैं। माही नदी पूर्वोत्तर-दक्षिण पश्चिमी दिशा में बहती है तो वहीं अरावली के दक्षिणी ढाल से निकलने वाली साबरमती उत्तर-दक्षिण दिशा में बहती है।
साथ ही, अरब सागर में मिलने वाली और अरावली के पश्चिमी ढाल से निकलने वाली नदी लूनी है। यह नदी अरब सागर के कच्छ की खड़ी में मिलती है।
प्रायद्वीप का अधिकांश भाग बंगाल की खाड़ी के जलोत्सारण क्षेत्र का भाग है। इसमें गंगा के अलावा महानदी, गोदावरी, कृष्णा व कावेरी नदियों का मुख्यतः समावेश होता है।
गोदावरी, कृष्णा व कावेरी इन तीनों नदियों का उद्गम पश्चिमी घाट की पूर्वी ढलान पर होता है। गोदावरी जलग्रहण क्षेत्र की दृष्टि से भारत में दूसरे क्रमांक पर है।
कावेरी नदी कर्नाटक और तमिलनाडू राज्यों से बहती है। यह नदी बहुत पहले से ही सिंचाई के लिए उपयोग में लाई जाती रही है।
स्वयं को प्राप्त हुए अनुभव और उनके द्वारा प्राप्त ज्ञान तथा मन की भाव-भावनाएँ दूसरों तक पहुँचें; यह प्रत्येक व्यक्ति की सहज प्रवृत्ति होती है|
इस सहज प्रवृत्ति की प्रेरणा में से जब किसी सौंदर्यपूर्ण कृति का निर्माण किया जाता है तब उसे कला कहा जाता है|
कला के निर्माण की जड़ में कलाकार की कल्पनाशीलता, संवेदनशीलता, भावनात्मकता और कौशल जैसे घटक अत्यंत महत्वपूर्ण होते हैं|
कला प्रकारों का विभाजन ‘दृश्य कला’ और ‘ललित कला’ में किया जाता है| ललित कलाओं को आंगिक कला भी कहा जाता है|
कला की दो परंपराएँ - ‘लोक कला’ और ‘अभिजात कला’ मानी जाती हैं| ‘लोक कला’ अश्मयुगीन कालखंड के अखंडित रूप से चली आ रही परंपरा है|
उसकी अभिव्यक्ति लोगों के प्रतिदिन जीवन का अंग होती है| परिणामस्वरूप इस परंपरा की अभिव्यक्ति अधिक उत्स्फूर्त होती है|
लोक कला का निर्माण समूह के लोगों के प्रत्यक्ष सहभाग द्वारा होता है| ‘अभिजात कला’ निर्धारित नियमों की चौखट में बद्ध होती है |
इसे आत्मसात करने के लिए दीर्घकालीन प्रशिक्षण की आवश्यकता होती है| प्रत्येक कलाकार की कलाभिव्यक्ति एवं स्वतंत्र पद्धति अर्थात शैली होती है|
जब कोई पद्धति परंपरा का स्वरूप धारण कर लेती है, तब वह पद्धति विशिष्ट कलाशैली के रूप में अपनी पहचान बना लेती है|
प्रत्येक संस्कृति में भिन्नभिन्न कालखंड और प्रदेशों से संबंधित विशिष्ट प्रकार की कलाशैलियाँ विकसित होती हैं|
शैलियाें के आधार पर उस-उस संस्कृति की कला के इतिहास का अध्ययन किया जा सकता है|
कला शैली के रूप में मराठा चित्रशैली का विचार किया जा सकता है|
लगभग ईसवी की सत्रहवीं शताब्दी के उत्तरार्ध में मराठा चित्र शैली के विकसित होने का प्रारंभ हुआ|
इस शैली में बनाए गए चित्र रंगीन हैं तथा वेभित्तिचित्र और हस्तलिखितों (पांडुलिपियों) में लघुचित्रों के स्वरूप में हैं|
वाई, मेणवली और सातारा जैसे स्थानों पर पुराने बाड़ों में मराठा चित्रशैली में निर्मित कुछ भित्तिचित्र देखने को मिलते हैं|
मराठा चित्र शैली पर राजपूत और यूरोपीय चित्रशैली का प्रभाव दिखाई देता है |
जिस कालखंड में किसी विशिष्ट चित्र शैली का विकास हुआ होगा; उस कालखंड का रहन-सहन, परिधान, रीति-रिवाज आदि बातों का अध्ययन उस शैली में बनाए गए चित्रों के आधार पर किया जा सकता है |
दृश्य कला में चित्रकला और शिल्पकला का समावेश होता है| चित्रकला द्विमितीय होती है|
इसके लिए िशिलाखंड, दीवारें, कागज, सूती अथवा रेशमी कपड़ों के कैनवस, मिट्टी के बरतन जैसे माध्यमों अथवा साधनों का उपयोग किया जाता है|
जैसे : अजिंठा (अजंता) गुफा में बोधिसत्त्व पद्मपाणि का भित्तिचित्र| अश्मयुग में गुफाओं की दीवारों पर बनेचित्र अनेक देशों में पाए जाते हैं|
भारत में मध्य प्रदेश, उत्तर प्रदेश, बिहार, उत्तराखंड, कर्नाटक, आंध्र प्रदेश और तेलंगाना राज्यों में गुफाचित्रोंवाले अनेक स्थान हैं|
मध्य प्रदेश में भीमबेटका स्थान पर बने गुफाचित्र प्रसिद्ध हैं| विश्व विरासत स्थानों में भीमबेटका के गुफाचित्रों का समावेश किया गया है|
गुफाचित्रों में मनुष्य की आकृतियों, प्राणियों और कुछ भूमितीय आकृतियों का समावेश रहता है |
पुराश्म युग से लेकर खेती का प्रारंभ होने के कालखंड तक इन चित्रों की शैली और उनके विषयों में जो परिवर्तन होते गए; वे पाए जाते हैं|
चित्रों में नवीन प्राणियों और वनस्पतियों का भी समावेश किया हुआ दिखाई देता है|
अलग-अलग कालखंड के लोगों का उनके परिसर के विषय में ज्ञान और प्राकृतिक स्रोतों का उपयोग कर लेने के तकनीकी विज्ञान का विकास किस प्रकार होता गया; इसकी कल्पना इन चित्रों द्वारा की जा सकती है.
महाराष्ट्र में प्रचलित वारली चित्र परंपरा और पिंगुल अथवा चित्रकथी परंपरा लोककला शैली के कुछ उल्लेखनीय उदाहरण हैं|
ठाणे जिले के निवासी जिव्या सोम्या मशे का वारली चित्रकला को लोकप्रिय बनाने में बहुत बड़ा योगदान है|
उनके बनाए हुए वारली चित्रों के लिए उन्हें राष्ट्रीय और अंतर्राष्ट्रीय स्तर पर अनेक पुरस्कार प्राप्त हुए हैं|
वर्ष {२०११}{दो हजार ग्यारह} ई. में उन्हें पद्मश्री उपाधि से सम्मानित किया गया है| ईसवि की बारहवीं शताब्दी में चालुक्य नरेश सोमेश्वर द्वारा लिखित ‘मानसोल्लास’ अथवा ‘अभिलषितार्थचिंतामणि’ ग्रंथ में चित्रकथी परंपरा का वर्णन पाया जाता है|
इसके आधार पर इस परंपरा की प्राचीनता का अनुमान हो जाता है|
कठपुतलियों अथवा चित्रों की सहायता से रामायण, महाभारत की कथा बताने की परंपरा को चित्रकथी परंपरा कहते हैं|
इस परंपरा में कागज पर चित्रों को बनाकर उन्हें प्राकृतिक रंगों में रँगा जाता है| एक कथा अथवा कहानी के लिए लगभग तीस से पचास चित्रों का उपयोग किया जाता है|
विभिन्न कथाएँ बताने के लिए ऐसे चित्रों के पीढ़ी-दर-पीढ़ी चलते आ रहे ग्रंथ चित्रकथी परंपरा में संरक्षित रखे होते हैं |
विलुप्त होने के कगार पर पहुँची इस परंपरा को पुनर्जीवित करने के प्रयास सरकार और कलाकारों द्वारा किए जा रहे हैं| लोक चित्रकला की परंपरा गुफाचित्रों के साथ संबंध दर्शाती है|
परिवार में संपन्न होने वाले विवाह में, तीज-त्योहारों के अवसर पर दीवारों पर चित्र बनाना, आँगन में रंगोली बनाना तथा चित्रों की सहायता से आख्यानों को व्यक्त करना; इनमें से प्रादेशिक लोककला परंपरा में विविध चित्रशैलियाँ विकसित हुईं|
हम देख सकते हैं कि प्राचीन भारतीय साहित्य अथवा वाङ्मय में विभिन्न कलाओं के विषय में सांगोपांग विचार किया गया है | उसमें कुल चौसठ कलाओं का उल्लेख पाया जाता है |
उसमें चित्रकला का उल्लेख ‘आलेख्यम्’ अथवा ‘आलेख्य विद्या’ नाम से हुआ | आलेख विद्या के ‘षडांग’ अथवा छह महत्त्वपूर्ण अंग हैं| इन छह अंगों का प्राचीन भारतीयों ने बड़ी सूक्ष्मता से विचार किया है|
उनमें रूप भेद , परिमाण, भाव, लावण्ययोजन, सादृश्यता और वर्णिकाभंग का समावेश है|
विविध धार्मिक पंथों के आगम ग्रंथों, पुराणों और वास्तु शास्त्र के ग्रंथों में चित्रकला, शिल्पकला का विचार मंदिर निर्माण में किया हुआ दिखाई देता है|
हस्तलिखितों में बनाए जाने वाले लघुचित्रों पर प्रारंभ में फारसी शैली का प्रभाव था| दक्षिण के मुस्लिम शासकों के आश्रय में दक्खिनी लघुचित्र शैली विकसित हुई|
मुगल सम्राट अकबर के शासनकाल में फारसी और भारतीय चित्रकारों की मिश्रित शैलियों में से मुगल लघुचित्र शैली का उदय हुआ|
यूरोपीय चित्रशैली: अंग्रेजों के शासनकाल में पश्चिमी चित्रशैली का प्रभाव भारतीय चित्रशैली पर दिखाई देता है |
पुणे के शनिवारवाड़ा में सवाई माधवराव पेशवा के शासनकाल में स्कॉटिश चित्रकार जेम्स वेल्स के मार्गदर्शन में कलाशाला की स्थापना की गई थी|
उसने सवाई माधवराव और नाना फड़नवीस का चित्र बनाया था|
कार्ले की गुफाओं में चित्र बनाए थे| उनके बनाए हुए कुछ चित्र अमेरिका के येल विश्वविद्यालय के ‘येल सेंटर ऑफ ब्रिटिश आर्ट’ में संरक्षित रखे हुए हैं|
चित्रवस्तु का हू-ब-हू चित्र बनाना पश्चिमी चित्रशैली की विशिष्टता समझी जाती है| मुंबई में अठारह सौ सत्तावन ईसवी में जे.जे.स्कूल ऑफ आर्ट एंड इंडस्ट्री की स्थापना हुई| इस संस्था में पश्चिमी कला शैलियों की शिक्षा प्रदान की जाती है|
इस कला संस्था से शिक्षा ग्रहण कर अनेक गुणवान चित्रकारों ने ख्याति अर्जित की है|
उनमें पेस्तन जी बोमन जी ने अजिंठा गुफाओं के चित्रों की प्रतिकृति बनाने का कार्य किया| शिल्पकला त्रिमितीय होती है|
जैसे-मूर्ति, प्रतिमा, कलापूर्ण बरतन और वस्तुएँ | शिल्प उकेरे जाते हैं अथवा गढ़े जाते हैं|
इसके लिए पत्थर, धातुएँ और मिट्टी का उपयोग किया जाता है | वेरुल की कैलाश गुफाएँ अखंड प्रस्तरखंड में उकेरा हुआ अद्वितीय शिल्प है |
सारनाथ में अशोक स्तंभ के शीर्ष पर चार सिंहों वाले शिल्प पर आधारित चित्र भारत का राष्ट्रीय मानचिह्न है| चित्रकला के समान ही शिल्पकला भी अश्मयुग जितनी प्राचीन है|
पत्थर के औजार बनाने का जो प्रारंभ हुआ; वह एक प्रकार से शिल्पकला का ही प्रारंभ था,ऐसा कहा जा सकता है |
भारत में धार्मिक अवसरों पर मिट्टी की प्रतिमाएँ तैयार कर उनकी पूजा करने अथवा उन्हें अर्पण करने की प्रथा हड़प्पा संस्कृति के समय से चली आ रही थी|
अब तक वह प्रथा बंगाल, बिहार, गुजरात, राजस्थान जैसे अनेक राज्यों में प्रचलित दिखाई देती है|
महाराष्ट्र में तैयार की जाने वाली गणेश जी की मूर्तियाँ, गौरी के मुखौटे, बैलपोला के लिए बनाए जाने वाले मिट्टी के बैल, पूर्वजों की स्मृति में निर्मित लकड़ी के मुखौटेवाले स्तंभ, वीरगल, आदिवासी घरों में संग्रहीत कर रखने के लिए बने मिट्टी के भंडारगृह आदि इसी शिल्पकला की लोकपरंपरा की गवाही देते हैं|
हड़प्पा संस्कृति की मुद्राएँ, पत्थर और कांस्य की प्रतिमाएँ पाँच हजार वर्ष अथवा उससे भी अधिक प्राचीन भारतीय शिल्पकला की परंपरा की साक्ष्य देती हैं|
माना जाता है कि सम्राट अशोक के कार्यकाल में निर्मित पत्थर के स्तंभों से भारत में उकेरे पत्थर के शिल्प निर्माण का सच्चे अर्थ में प्रारंभ हुआ|
मध्य प्रदेश के सांची का स्तूप प्रथम सम्राट अशोक के कार्यकाल में बनाया गया|
लेकिन उस पर निर्मित सुंदर शिल्पों की सजावट कालांतर में की गई होगी; ऐसा माना जाता है|
बौद्ध धर्म का प्रसार भारत के बाहर दूर-दूर तक हुआ परिणामस्वरूप उन देशों में स्तूप निर्माण की प्रक्रिया प्रारंभ हुई|
इंडोनेशिया के बोरोबुदुर में निर्मित स्तूप संसार में सबसे विशाल स्तूप है| इस स्तूप का निर्माण ई. की आठवीं-नौवीं शताब्दी में किया गया |
उन्नीस सौ इक्यानवे ईसवी में यूनेस्को ने बोरोबुदुर को विश्व विरासत स्थान के रूप में घोषित किया है|
अफगानिस्तान और आसपास के प्रदेशों में ईसवी की दूसरी शताब्दी में ग्रीक और पर्शियन प्रभाव को दर्शाने वाली गांधार शिल्पकला शैली का उदय हुआ|
ई. की प्रथम शताब्दी से तीसरी शताब्दी के बीच अर्थात कुषाणों के कार्यकाल में मथुरा शिल्प शैली का उदय हुआ|
इस शैली ने भारतीय मूर्ति विज्ञान की नींव रखी| देवप्रतिमाओं का उपयोग किए जाने की कल्पना पहली बार कुषाणों के सिक्कों पर दिखाई देती है|
गुप्त साम्राज्य के कार्यकाल में भारतीय मूर्ति विज्ञान से संबंधित नियम बनाए गए और शिल्पकला के मापदंड निर्धारित किए गए|
ई.स.की नौवीं से तेरहवीं शताब्दियों के बीच चोल राजाओं के आधिपत्य में दक्षिण भारत में कांस्य मूर्तियों का निर्माण करने की कला विकसित हुई|
मूर्तियों में शिव-पार्वती, नटराज, लक्ष्मी, विष्णु जैसे देवी-देवताओं की मूर्तियों का निर्माण किया जाने लगा|
भारत में कई उकेरी हुई गुफाएँ हैं| उकेरी हुई गुफाओं की परंपरा भारत में ईसा पूर्व तीसरी शताब्दी में प्रारंभ हुई|
तकनीकी दृष्टि से समग्र गुफा स्थापत्य और उकेरे हुए शिल्प का एकत्रित उदाहरण होती है|
प्रवेश द्वार, भीतर के खंभे और मूर्तियाँ शिल्पकला के उत्तम नमूने होते हैं | दीवारों और छतों पर किया गया चित्रकार्य कुछ गुफाओं में आज भी कुछ सीमा तक बना हुआ है |
भारत में मंदिर स्थापत्य का प्रारंभ लगभग ई. की चौथी शताब्दी में गुप्त साम्राज्य के कार्यकाल में हुआ|
गुप्तकाल के प्रारंभ में गर्भगृह और उसके बाहरी चार स्तंभोंवाला गृह केवल यही मंदिर का स्वरूप था|
ई. की आठवीं शताब्दी तक भारत में मंदिर स्थापत्य पूर्ण विकसित हुआ था; यह वेरुल के कैलाश मंदिर की भव्य रचना के आधार पर सहजता से ध्यान में आता है|
मध्ययुगीन समय तक भारतीय मंदिर स्थापत्य की अनेक शैलियाँ विकसित हुईं| ये शैलियाँ शिखरों की रचना विशेषताओं के अनुसार निश्चित की जाती हैं|
उनमें उत्तर भारत की ‘नागर’ और दक्षिण भारत की ‘द्राविड़’ ये दो प्रमुख शैलियाँ मानी जाती हैं|
इन दोनों शैलियों का समन्वय होने से जो मिश्र शैली विकसित हुई; उसे ‘वेसर’ कहते हैं |
मध्य प्रदेश और महाराष्ट्र में पाई जानेवाली ‘भूमिज’ मंदिर शैली और ‘नागर’ मंदिर शैली में रचना की दृष्टि से समानता पाई जाती है|
महाराष्ट्र में बारहवीं-तेरहवीं शताब्दी में निर्मित मंदिरों को ‘हेमाड़पंती मंदिर’ कहते हैं| हेमाड़पंती मंदिर की बाहरी दीवारें प्रायः तारकाकृति होती हैं|
तारकाकृति मंदिर की बनावट में मंदिर की बाह्य दीवार अनेक कोणों में विभाजित हो जाती है|
अतः उन दीवारों और उनपर बने शिल्पों पर छायाप्रकाश का सुंदर प्रभाव देखने को मिलता है|
हेमाड़पंती मंदिरों की महत्त्वपूर्ण विशेषता यह है कि दीवारों के पत्थर जोड़ने लिए चूने का उपयोग नहीं किया जाता|
पत्थरों में ही एक-दूसरे में कसकर फँसेंगे ऐसे खरादे हुए छेद में चूल बिठाकर उसके सहारे दीवार खड़ी की जाती है|
मुंबई के समीपस्थ अंबरनाथ का अंब्रेश्वर, नाशिक के समीप सिन्नर का गोंदेश्वर, हिंगोली ज़िले में औढा नागनाथ हेमाड़पंती मंदिर के उत्तम उदाहरण हैं|
इन मंदिरों की बनावट तारकाकृति प्रकार की है| इनके अतिरिक्त महाराष्ट्र में अनेक स्थानों पर हेमाड़पंती मंदिर देखने को मिलते हैं|